Versenyszabályok
A GYEREK VETÉLKEDŐ SZABÁLYAI 
§ 1. ÁLTALÁNOS TUDNIVALÓK

1.1. A Facebook vetélkedő szervezője (a továbbiakban csak ”verseny”) a 
Beliani GmbH, melynek székhelye Lindenstrasse 16 6341 Baar, Svájc,
adószáma: DE276156472 (a továbbiakban csak "szervező").
1.2. A szervezőnek joga van az ajándék terméket megnevezni.
1.3. A személyes adatok megadása önkéntes, de szükséges ahhoz, hogy a résztvevő a versenyhez csatlakozhasson. A résztvevőknek joguk van hozzáférni ezekhez az adatokhoz, megvátoztatni vagy törölni azokat.
1.4. A versenyt nem a Facebook hozta létre, kezeli vagy szponzorálja. A Facebook a Facebook, Inc. bejegyzett védjegye.
1.5. A verseny a https://www.facebook.com/belianimagyarorszag (a továbbiakban csak "rajongói oldal")  URL címen található meg.
§ 2. A RÉSZVÉTEL FELTÉTELEI

2.1. A versenyen csak azok a gyerekek vehetnek részt, akik még nem töltötték be a 14. életévüket. A résztvevő gyerekek csak legalább egy törvényes gyám felügyelete mellett vehetnek részt a versenyen. A verseny 2021.02.16-tól 2021.03.02 -ig tart.
2.2. A szervező alkalmazottai és munkatársai nem vehetnek részt a versenyen.
2.3. A résztvevők fejenként csak egy rajzzal pályázhatnak. Ha egynél több rajz érkezik be egy versenyzőtől, akkor csak az első beérkező rajz kerül elbírálásra.
2.4. A résztvevők által beküldött rajzokat a gyermekeknek maguknak kell elkészíteniük.
2.5. A rajzok elkészítésében harmadik feleknek nem szabad segíteniük.
2.6. A versenyen való részvételhez a résztvevőknek:
a) a 2.1. bekezdésben említett időszak alatt legalább egy rajz fotóját vagy scannelt verzióját posztolnia kell a verseny Facebook posztja alatti comment szekcióban,
b) a rajznak pedig mindenképpen tartalmaznia kell az elkészítőjének a nevét és életkorát.
2.7. Azok a pályázati rajzok, melyek hiányos vagy nem jól látható adatokat tartalmaznak, illetve ha nem felelnek meg a verseny követelményeinek, nem kerülnek elbírálásra.
2.8. A verseny 2021.02.16-tól 2021.03.02 23:59-ig tart, a győztesek kiválasztásának az ideje pedig 2021.03.02 -tól 2021.03.16-ig tart.
2.9. A szervező nem vállal felelősséget a Facebook oldal vagy alkalmazás ideiglenes vagy végleges letiltásáért.
§ 3. JUTALMAZÁS

3.1. A verseny jutalma:
A nyertes a https://www.beliani.hu/uloalkalmatossagok/gyerekpuffok linken található gyerekpuffok közül választhat egyet.
3.2. A nyertesek nem jogosultak a nyereményt készpénzre vagy bármilyen más típusú termékre cserélni.
3.3. A nyertes lemondhat a nyereményről, de nem jogosult azt készpénzre vagy bármilyen más termékre cserélni.
§ 4. A PÁLYÁZATOK ELBÍRÁLÁSÁNAK MENETE

4.1. A győztest a beküldött pályázati rajzok közül választja ki a szervező.
4.2. A győztest a 2.8.-as bekezdésben említett időszak alatt választja ki a szervező.
4.3. A verseny nyertese a komment szekcióban posztolt rajzok közül a legtöbb like-t és kommentet összegyűjtő lesz.
4.4. A nyertest a nyereményről és az annak átvételéhez szükséges feltételeiről privát üzenetben értesítjük azon a profilon, amelyről a pályázatot benyújtotta.
4.5. A győzelemről tájékoztató üzenet elküldése után a nyertesnek meg kell adnia a nyeremény házhoz szállításához szükséges adatait.
4.6. A nyeremény házhoz szállítását a szervező saját költségén és partnerein keresztül köteles megszervezni.
4.7. A kiszállításhoz szükséges adatokat a nyertesnek a privát üzenet beérkezése utáni 7 napon belül köteles megadnia.
4.8. A 4.7.-es bekezdésben írt határidő elmulasztása esetén a nyeremény nem kerül kiküldésre.
4.9. A szervezőnek joga van megadni a nyertes nevét a https://www.facebook.com/belianimagyarorszag rajongói oldalán.
4.10. A nyeremény a nyertes által megadott címre kerül kiküldésre a cím részleteinek elküldésétől számított 30 napon belül.
4.11. A szervező nem vállal felelősséget a nyeremény a nyertes által meghiúsult kiszállításáért vagy a nyertes által szükséges adatok közlésének elmulasztásáért. Ezekben az esetekben a nyereményt elutasítottnak nyilvánítja a szervező.
[bookmark: _GoBack]4.12. A szabályzattal összeegyeztethetetlen tevékenységek észlelése, a nyertes kiválasztásának törvénytelen módon történő befolyásolásának kísérlete, illetve a fiktív profilról érkező pályázatok a versenyből való kizárással büntethetők.
4.13. A rajzot a gyerekek önállóan kell, hogy elkészitsék, amennyiben annak gyanúja felmerül, hogy nem sajátkezű rajzokat neveztek, azokat a szervezők kizárhatják a versenyből.
4.14. Amennyiben felmerül, annak a gyanúja, hogy a nevezett rajzra leadott reakciókat megvásárolták vagy más nem fair módon szerezték meg, a résztvevőt a szervező kizárhatja a versenyből.
§ 5. PANASZKEZELÉS
5.1. A verseny lebonyolításának módjával kapcsolatos panaszokat a résztvevőknek írásban kell benyújtaniuk a verseny ideje alatt illetve a nyeremény kihirdetésétől számított 14 napon belül.
5.2. Az írásbeli panasznak tartalmaznia kell a résztvevő pontos nevét, címét, valamint a panasz részletes leírását és indoklását. A panaszt írásban vagy e-mail formájában kell benyújtani a mail@beliani.hu e-mail címre.
5.3. A panaszokat 30 napon belül köteles a szervező elbírálni.
§ 6. ZÁRÓ KIKÖTÉSEK 

6.1. Azok a nyeremények, amelyekre a résztvevők a jelen szabályzatban meghatározott okoból elvesztették jogaikat, a szervező rendelkezésére állnak.
6.2. A versennyel kapcsolatos és a versenyből eredő vitákat a szervező székhelyéért felelős bíróság kezeli.
6.3. A szervező fenntartja a jogot, hogy a verseny szabályait annak időtartama alatt megváltoztassa. A változásokról szóló információkat a Facebook rajongói oldalán köteles közzé tenni.
